Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szóló 26/1967. (VII. 26.) Korm. rendeletet. A 117/1992.
Paragraph Index: 414

szóló 26/1967. (VII. 26.) Korm. rendeletet. A 117/1992. (VII. 29.) Korm. rendelet 1. § (4) és (5) bekezdésében a kormány úgy rendelkezett, hogy az Alap tagjai és családtagjaik részére 1992. október 1-jéig megállapított nyugdíjsegélyek (saját jogú, özvegyi, szülői nyugdíjsegély) és árvasági segélyek folyósítását az alapítvány veszi át, és a járulékokat a nyugdíjakra vonatkozó rendelkezések szerint rendszeresen emeli. Ezeknek az ellátásoknak a folyósítását 2002. december 31-ig az állami költségvetés fedezi. E rendeletben vállalt kötelezettségének a kormány oly módon tesz eleget, hogy az állam éves költségvetésében a XVIII. fejezet (Művelődési és Közoktatási Minisztérium) 7. alcímszáma (alapítványok támogatása) alatt egy meghatározott összeget biztosít a Magyar Alkotóművészeti Közalapítvány számára. A Magyar Alkotóművészeti Alapítvány — jogutódként — alapításakor megkapta a Magyar Köztársaság Művészeti Alapjának vagyonát. 1991 novemberében az Alap tagjai létrehozták a Magyar Alkotóművészek Országos Egyesületét (MAOE), amelybe néhány hónap leforgása alatt 5500 tag lépett át. Az egyesület tagjai a Közalapítvány kizárólagos kedvezményezettjei. Az Alapítványnak 1992-ben átadott vagyon ténylegesen 500 millió forinttal kevesebb volt az Alapító okiratban rögzített vagyoni értéknél. A 2015/1993. (HT. 10.) Korm. határozat elismerte a vagyoni hiányt, de a vagyon pótlását az alapítvány vagyonhasznosítási és átalakítási programjától tette függővé. A program elkészült, a kormány azt a 2038/1994. (IV. 25.) Korm. határozatával elfogadta, de a vagyonpótlás — bár e tárgyban több kormányhatározat is született — 2035/1993.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes